สหรัฐฯ อันธพาลโลกจึงวุ่น
ไล่ล่า เขย่าไปทั้งโลก,ต้องยอมรับว่า หลังจากปัญหาคาบสมุทรเกาหลีคลี่คลายไปในทางที่ดีแล้ว สหรัฐฯภายใต้นโยบาย ทรัมป์ กลับไปก่อปัญหาลากยาวยุ่งเหยิงไปเกือบทั้งโลก,สงครามการค้า นั้นชัดเจนที่สุด มาตรการขึ้นภาษีจากประเทศต่างๆเพื่อหารายได้เข้าประเทศทำท่าจะบานปลายออกไป,เพราะไม่มีใครยอมใคร ไม่มีลูกพี่ ไม่มีคำว่า เพื่อน หลงเหลือ,ลำพังกับจีนนั้นเป็นเป้าหมายที่รับรู้กันอยู่แล้ว จึงเข้มข้นมากกว่าประเทศอื่นๆ เพราะเพิ่มรายการภาษีแบบนับวงเงินกันเลยทีเดียว,เพียงแต่จีนซึ่งก็รู้ดีเช่นกันว่า เป้าหมายของ ทรัมป์ นั้นต้องการอะไร มาตรการขึ้นภาษีเป็นเพียงฉากหนึ่งในสงครามเท่านั้น,จึงตอบโต้แบบ มาไม้ไหน โต้กลับไม้นั้น,หรือเอาแบบบ้านๆก็ต้องบอกว่า กูไม่กลัวมึง,หลายประเทศที่สหรัฐฯเปิดฉากสงครามการค้า ไม่ว่าจะเป็นอียู แคนาดา เม็กซิโก ตุรกี อินเดีย ล้วนตอบโต้ด้วยมาตรการตาต่อตา ฟันต่อฟัน,พลิกกลับมาดูอีกกลุ่มการค้าเอเชียแปซิฟิกนั้น กลับมีนโยบายพึ่งพิงต่อกันอย่างดี แถมยังช่วยเหลือประเทศด้อยพัฒนาอีกด้วย,จีน เกาหลีใต้ อินเดีย ศรีลังกา บังกลาเทศ และลาว ต่างก็หาทางที่จะลดภาษีนำเข้าให้แก่กันและกัน เฉลี่ยแล้วลดลงถึง 33%,นี่เป็นกระบวนการคิดเพื่อให้อยู่ร่วมกันได้เป็นอย่างดี ซึ่งตรงกันข้ามกับแนวคิดการสร้างปัญหาด้านการค้า,เพื่อเอาประโยชน์ถ่ายเดียวด้วยการเปิดสงครามการค้า,ระหว่างที่สงครามการค้ากำลังดำเนินไปนั้นก็เอาอีกให้มันยุ่งเข้าไว้ เมื่อ ทรัมป์ เปิดฉากเล่นงาน อิหร่าน อีก,ถามว่าโลกเกิดผลกระทบหรือไม่?,น้ำมัน นั้นถือเป็นปัจจัยหนึ่งที่มีความสำคัญต่อชีวิตและความเป็นอยู่ของคนทั้งโลก อิหร่านนั้นถือว่าเป็นประเทศที่ส่งออกน้ำมันเป็นอันดับ 3 ในกลุ่มโอเปกและเป็นอันดับ 5 ของโลก หากสหรัฐฯคว่ำอิหร่านแล้วจะเกิดอะไรขึ้น,ราคาน้ำมันจะสูงขึ้นอย่างแน่นอน แต่สหรัฐฯไม่ได้รับผลกระทบ เพราะมีบ่อน้ำมันเองเป็นจำนวนมาก และพร้อมจะนำมาใช้เมื่อใดก็ได้,ประเทศที่ต้องนำเข้าน้ำมัน ซึ่งมีจำนวนมากย่อมเดือดร้อนอย่างไม่ต้องสงสัย,สหรัฐฯทำอะไรรู้มั้ยครับยกเลิกข้อตกลงนิวเคลียร์ปี 2015 แต่กลับมาใช้มาตรการคว่ำบาตรอิหร่านอีกครั้งเมื่อวันที่ 7 ส.ค.61 ที่ผ่านมา,ทั้งๆที่ข้อตกลงนั้นมีหลายประเทศให้การรับรอง เพราะไม่สามารถพิสูจน์ทราบได้ว่าอิหร่านมีนิวเคลียร์จริงหรือไม่ ทางออกก็คือยกเลิกมาตรการต่างๆเพื่อให้เกิดความเป็นธรรม,สหรัฐฯได้ประกาศชัดเจนว่า ประเทศอื่นๆ หากไม่ให้ความร่วมมือคว่ำบาตรอิหร่านถือว่าเป็น ศัตรู ของสหรัฐฯทันที,แต่เผอิญที่ว่า อิหร่าน ไม่ใช่ประเทศที่ไม่มีน้ำยา,จึงตอบโต้อย่างไม่เกรงกลัวโดยเฉพาะเป็นประเทศปลายอ่าว ที่หลายประเทศต้องใช้เป็นช่องทางผ่านของเรือบรรทุกน้ำมัน หากปิดอ่าวตรงนี้ก็ไม่สามารถส่งน้ำมันออกได้,ดูแล้วว่าประเทศต่างๆที่เคยเป็นมิตรสนิทที่ดีกับสหรัฐฯล้วนไม่พอใจและไม่ยอมรับเงื่อนไขนี้แต่อย่างใด,ถือว่าสหรัฐฯเป็น อันธพาล สร้างปัญหาให้กับโลกอย่างเลวร้าย.,สายล่อฟ้า
ต้องยอมรับว่า หลังจากปัญหาคาบสมุทรเกาหลีคลี่คลายไปในทางที่ดีแล้ว สหรัฐฯภายใต้นโยบาย ทรัมป์ กลับไปก่อปัญหาลากยาวยุ่งเหยิงไปเกือบทั้งโลก
สหรัฐอเมริกา,สายล่อฟ้า,กล้าได้กล้าเสีย,อิหร่าน,ปัญหาคาบสมุทรเกาหลี,ข่าวทั่วไป